เมื่อวานมีอาการปวดท้องตอนบ่ายๆมากจากนั้นพอตอนค่ำๆพอกินยาไปก็อาเจียนออกสองรอบพอตอนเช้าตื่นมาก็มีอาการอ่อนเพลียมากๆแต่ก็ยังปวดท้องอยู่แต่ไม่มากพอมาสังเกตดูที่ขามีจุดแดงขึ้นตามขาและแขน
สวัสดีค่ะ อาการปวดท้อง อาเจียน อาจมีสาเหตุจาก-อาหารเป็นพิษ-ลำไส้อักเสบ-กระเพาะอาหารอักเสบหากเป็นอาการถ่ายเหลว มีไข้ อ่อนเพลียที่เป็นเฉียบพลันคือภายใน 1-3 วันนึกถึงภาวะอาหารเป็นพิษมากที่สุด นั่นคือมีการติดเชื้อในทางเดินอาหารจากอาหารที่รับประทานเข้าไปมีเชื้อโรคปนอยู่ เป็นโรคที่สามารถหายได้เองถ้าเป็นไม่รุนแรง แต่ถ้ามีอาการอ่อนเพลีย ถ่ายเหลว อาเจียนมาก กินไม่ได้เลย มีไข้สูง อาจจะต้องไปให้สารน้ำที่รพ.ค่ะส่วนเรื่องของผื่นที่ตามแขนและขานั้น ส่วนใหญ่ไม่ได้สัมพันธ์กับภาวะอาหารเป็นพิษค่ะ แนะนำสังเกตอาการก่อนว่าหลังเรื่องปวดท้องและอาเจียนหายแล้ว ผื่นได้ยุบไปเองหรือไม่ ในระหว่างนี้หากผื่นแสบ คัน หรือลุกลามมาก ควรพบแพทย์เพื่อตรวจเพิ่มเติมเช่นกันการดูแลตัวเองเบื้องต้น ดื่มน้ำมากๆ พักผ่อน รับประทานผงเกลือแร่ละลายน้ำ ยาแก้คลื่นไส้ รับประทานอาหารอ่อนๆและสุกสะอาด หากมีอาการดังกล่าวไป ควรรีบไปพบแพทย์ค่ะ